
[bookmark: _Hlk525638108]KVIETIMAS DALYVAUTI RINKOS KONSULTACIJOJE
DĖL TARPTAUTINĖS OFICIALIOSIOS STATISTIKOS ASOCIACIJOS (IAOS) KONFERENCIJOS ORGANIZAVIMO PASLAUGŲ VIEŠOJO PIRKIMO 

[bookmark: _Hlk198028983]Viešoji įstaiga CPO LT (toliau – CPO LT) 2025 m. planuoja vykdyti Valstybės duomenų agentūros inicijuotą Tarptautinės oficialiosios statistikos asociacijos (IAOS) konferencijos organizavimo paslaugų viešąjį pirkimą (toliau – Pirkimas). Pirkimas bus vykdomas atviro (supaprastinto) konkurso būdu. 

Rinkos konsultacijos tikslas – išanalizuoti rinką, iki Pirkimo pradžios išsiaiškinti įvairius su Pirkimo objektu susijusius klausimus bei informuoti rinkos dalyvius apie ketinimą vykdyti Pirkimą, bei jam keliamus reikalavimus. 

Vadovaudamiesi Lietuvos Respublikos viešųjų pirkimų įstatymo (toliau – VPĮ) 27 str. 1 d. bei siekiant užtikrinti konkurenciją ir įsigyti perkančiosios organizacijos poreikius atitinkančias paslaugas, CPO LT kviečia dalyvauti Pirkimo rinkos konsultacijoje (CVP IS Nr. 5393490, toliau – Konsultacija), kuri vykdoma Centrinės viešųjų pirkimų sistemos (toliau – CVP IS) priemonėmis ir pasiūlymus pateikti iki skelbime nurodytos dienos, t. y. iki 2025 m. lapkričio 18 d. 9.00 val. 
Pateikiame klausimų sąrašą (priedas Nr. 1) dėl Pirkimo objekto, techninės specifikacijos (priedas Nr. 2), pasiūlymo formos (priedas Nr. 3), paslaugų sutarties specialiųjų sąlygų (priedas Nr. 4) ir kvalifikacijos reikalavimų tiekėjams (priedas Nr. 5) projektus. Rinkos konsultacijos dalyviai iki CVP IS nurodyto termino pabaigos kviečiami pateikti atsakymus į klausimyne pateiktus klausimus, teikti savo siūlymus, rekomendacijas bei įžvalgas. Informaciją prašome pateikti naudojantis CVP IS susirašinėjimo funkcija (atsiųsti pranešimą, prisegant klausimyną su atsakymais, ir, jei reikalinga, kitais dokumentais). 
Ši rinkos konsultacija yra skelbiama iki Pirkimo pradžios. Rinkos konsultacija nėra skelbimas apie Pirkimą ar išankstinis skelbimas apie Pirkimą. Rinkos konsultacijos metu gauta informacija, nepažeidžiant VPĮ reikalavimų, bus naudojama priimant sprendimus dėl Pirkimo organizavimo ir vykdymo. 
Dalyvavimas rinkos konsultacijoje yra neatlygintinas, nesuteikiantis pirmenybinio statuso dalyvaujant pirkime. Jokios išlaidos dalyviams neatlyginamos, kompensacijos nemokamos, dalyvavimas rinkos konsultacijoje neturi įtakos ir nesuteikia dalyviui prioriteto/pirmenybės viešiesiems pirkimams, kurie bus skelbiami ateityje, ar jų rezultatams. Vadovaujantis LR Viešųjų pirkimų įstatymo 27 str. 3 ir 4 d., rinkos konsultacijos dalyviai, nepažeidžiant visų pirkime dalyvaujančių teisių ir konkurencijos, nepraranda teisės dalyvauti pirkimuose.
Pateikti pasiūlymai bus vertinami konfidencialiai,  Perkančioji organizacija, gavusi pastabas ir pasiūlymus dėl paskelbtos rinkos konsultacijos, juos išnagrinės bei įvertins pateiktų pastabų ir pasiūlymų svarbą bei atitiktį Perkančiosios organizacijos poreikiams ir apibendrintą informaciją (išskyrus informaciją apie kainas) skelbs CVP IS prie skelbimo apie šią rinkos konsultaciją. 
Perkančioji organizacija, skelbdama Pirkimą, neįsipareigoja atsižvelgti į visus pateiktus dalyvių siūlymus, pastabas ir įžvalgas.
Klausimai, rekomendacijos ar siūlymai, gauti pasibaigus aukščiau nurodytam terminui gali būti nenagrinėjami.
Susitikimai su dalyviais nebus organizuojami.

PRIEDAI:
1. Priedas Nr. 1 – Klausimynas.
2. Priedas Nr. 2 – Techninės specifikacijos projektas.
3. Priedas Nr. 3 – Pasiūlymo formos projektas.
4. Priedas Nr. 4 – Paslaugų sutarties specialiųjų sąlygų projektas.
5. Priedas Nr. 5 – Kvalifikacijos reikalavimų tiekėjams projektas.

